钦定古今图书集成/明伦汇编/官常典/第098卷 > 肃庄王楧
## 钦定古今图书集成/明伦汇编/官常典/第098卷 > 肃庄王楧

按《明外史》本传：“肃庄王楧，太祖第十四子。母郜，无名
号。洪武十一年，封汉王。二十五年，改封肃，置护卫，充
以陕西。各卫兵未集，命王且驻平凉。二十六年，就藩
甘州。三十年，令督军屯粮，遇征伐，以长兴侯耿炳文
从。建文元年乞内徙，遂移兰州。楧听百户刘成言，罪
平凉卫军。成祖怒，敕械成等送京师。永乐十七年，薨。”
子康王瞻焰嗣。